গ্ৰেপ্তাৰৰ পূৰ্বে আৰক্ষীক অখিল গগৈয়ে ক'লে- 'সামাজিক দূৰত্ব মানি চলক, মোক হাতত নধৰিব, মোৰ জ্বৰ হৈ আছে।'
কৃষক মুক্তি সংগ্ৰাম সমিতিৰ নেতা অখিল গগৈক পুনৰ গ্ৰেপ্তাৰ ডিব্ৰুগড় আৰক্ষীৰ। চাবুৱা থানাৰ ২৮৯/ ১৯ নম্বৰৰ গোচৰত গ্ৰেপ্তাৰ কৰে KMSSৰ নেতাগৰাকীক। আজি গোচৰ সন্দৰ্ভত শিৱসাগৰ জিলা কাৰাগাৰত ভিডিঅ' কনফাৰেঞ্চিংযোগে আছিল শুনানি। কিন্তু শুনানিৰ পূৰ্বেই ডিব্ৰুগড় আৰক্ষীয়ে গ্ৰেপ্তাৰ কৰে অখিল গগৈক।
ইফালে কোনো ৱাৰেণ্ট নোহোৱাকৈ গ্ৰেপ্তাৰ কৰাক লৈ অখিলৰ লগতে অখিল গগৈৰ অধিবক্তাৰ প্ৰতিক্ৰিয়া। গ্ৰেপ্তাৰ কৰিবলৈ অহা আৰক্ষীক জবাবদিহি অখিল গগৈৰ। লক ডাউন মানি চলিবলৈ অসমৰ ৰাইজলৈ আহ্বান। চাহ-বাগিচা মুকলি কৰা চৰকাৰৰ সিদ্ধান্তক ভুল সিদ্ধান্ত বুলি ক'লে কৃষক মুক্তিৰ নেতাগৰাকীয়ে।
সংবাদ মাধ্যমলৈ দুপৃষ্ঠাৰ পত্ৰ অখিলৰ। জেল আৰু চাহ-বাগিচাত কৰ'ণা সংক্ৰমন হোৱাতো তেনেই সহজ । এই দিশত চৰকাৰে ব্যৱস্থা গ্ৰহণ কৰিব লাগে। কা বিৰোধী আন্দোলনত আজিও অটল অখিল। কা বিৰোধ কৰাতো যদি দেশদ্ৰোহীতা তেন্তে তেনে অপৰাধ হাজাৰ বাৰ কৰিব বুলিও ক'লে অখিল গগৈয়ে। ১৭ মাৰ্চত শিৱসাগৰত গ্ৰেপ্তাৰ কৰা হৈছিল অখিল গগৈক।
